Алматыда әрекетке қабілетсіз адамдардың құқығы жүйелі түрде бұзылып келген
DATE: 13:58, 05 Желтоқсан 2023 | GMT +5
TITLE: Алматыда әрекетке қабілетсіз адамдардың құқығы жүйелі түрде бұзылып келген
URL: https://kaz.inform.kz/news/almatida-areketke-kabletsz-adamdardin-kukigi-zhuyel-turde-buzilip-kelgen-e66a88/
META: DATE: 13:58, 05 Желтоқсан 2023 | GMT +5
TOTAL WORDS: 230
AUTHOR(S):
TEXT: «Неке және отбасы туралы» Қазақстан Республикасы Кодексінің 121-бабына сәйкес сот әрекетке қабілетсіз деп таныған адамға қорғаншылықты немесе қамқоршылықты немесе мүлікке қорғаншылықты белгiлеу қажеттiгi туралы тиiстi органдарға белгiлi болған кезден бастап 20 жұмыс күні iшiнде қорғаншылық немесе қамқоршылық белгiленедi. Сонымен қатар психикасының бұзылуынан, басқа да аурулардан зардап шегетін 423 адам анықталды, оларға ұзақ уақыт және тіпті жылдар бойы қамқоршы тағайындалмаған. азаматын 2001 жылы сот әрекетке қабілетсіз деп таныған. Оның заңды өкілі тек 2022 жылы, яғни 20 жылдан астам уақыттан кейін ғана белгіленген. Осыған ұқсас азамат О. қамқоршысы 18 жыл өткеннен кейін, И. азаматына 10 жылдан кейін, А. азаматына 9 жылдан кейін тағайындалған. Тек талдау кезінде ғана заңды өкілдері болмаған 110 адам анықталды. Көрсетілгендер олардың туыстарының өз іс-әрекеттеріне есеп бере алмайтын және өз құқықтарын өз бетінше қорғай алмайтын адамдардың денсаулығы мен мүлкіне толыққанды қамқорлық жасай алмайтын заңды іс-әрекеттер жасай алмауына әкеп соқты. Мұндай жағдай соттардың шешiмдердi орындауға уақтылы жiбермеуiнен және қорғаншы және қамқоршы органның тарапынан бақылаудың болмауынан туындаған. Прокурорлар сондай-ақ уәкілетті орган 47 әрекетке қабілетсіз адамның мүлкіне тыйым салмағанын анықтады. Сондай-ақ уақытында тыйым салынбағанның кесірінен, есі дұрыс емес Р-дың жалғыз пәтерін бөгде адамдарға өсиет жасау арқылы тартып алу әрекетіне әкеп соқты. Алмалы ауданы прокуратурасының талапарызы бойынша заңсыз өсиет жарамсыз деп танылып, әрекетке қабілетсіз Р. қаланың әлеуметтік нысандарының біріне орналастырылды. Медеу ауданы прокуратурасының ұсынысы бойынша қорғаншы және қамқоршы органдардың 7 лауазымды тұлғасы жіберген бұзушылықы үшін тәртіптік жауаптылыққа тартылып, бұзушылықтарды жою жөнінде шаралар қабылданды
